Legend of Aukelenuiaiku. 109 



MOKUNA XVI. 

 Ka Holo ana o Aukelenuiaiku i Kuaihelani. 



MahopE o ko Namakaokahai ae ana ia Aukelenuiaiku e liolo i Kuaihelani, 

 hele aku la o Aukelenuiaiku e hai aku i na kaikoeke i kona hele, oia o Kanemoe, 

 Kaneapua, Leapua, Kahauniana. I aku o Aukelenuiaiku i na kaikoeke: "E hele ana 

 au i ka aina o Kuaihelani e ike ai i na makua o kakou." A lohe na kaikoeke, ae 

 mai la ; a o Kanemoe, o ka mua loa, oia kai olelo mai e holo pu me Aukelenuiaiku, i 

 Kuaihelani. 



E pono nae e olelo kakou no Kanemoe mamua, i ole oukou e haohao e ka poe e 

 heluhelu ana. Ua olelo ia maloko o keia moolelo, ua hana o Kanemoe ma kona maalea. 

 He mea makau loa ia ko Namakaokahai leo e kona mau kaikunane, a no ka makau o 

 Kanemoe ia Namakaokahai, nolaila, noonoo iho la ia penei, e hiki ia ia ke hana i kona 

 uhane i kino okoa, i pani nona e noho ai mahope i ka wa e hea mai ai o Namakaokahai. 

 Nolaila, ua hana ia ko Kanemoe vihane maanei i kino maoli, nolaila, e hoolohe kakou i 

 ka moolelo. 



Unuhi ae la o Kanemoe i kona uhane, a noho iho la me he kino kanaka ala, 

 Kahea aku la o Kanemoe e like me ka Namakaokahai kahea ana penei : "Kanemoe, 

 Kaneapua, Leapua, Kahaumana." O like mai la lakou a pan loa, o na kino maoli ekolu, 

 o ke kino uhane hookahi, na like no na leo o lakou aole nae i ikaika loa, nolaila, noho 

 hou laua mamuli o ka Kanemoe olelo, e olelo ana, "a ikaika ka leo o ka uhane, alalia, 

 holo kaua Kuaihelani." 



A pan keia mau mea ia laua, holo aku la laua a noho i Kuaihelani. Elua po, 

 elua ao, hiki laua i Kuaihelani. Ma ko laua hiki ana i Kuaihelani, nana aku la laua, 

 aohe ku mai o na hale, aohe kanaka maalo mai, aohe mea kani, aohe maikai o ka aina, 

 he nahelehele wale no. A ike laua i ke kanaka ole, iho aku la laua i lalo i ka lua o ka 

 moo e noho ana, oia o Kamooinanea, keia kupunawahine o Aukelenuiaiku, a kakou i 

 olelo mua ai ma ka hoomaka ana o keia moolelo. 



A hiki laua i ka lua, kahea iho la o Aukelenuiaiku: "E Kamooinanea e!" 

 Aole he leo i olelo mai, nolaila, manao laua ua make. O ke kumu nae o keia lohe 

 ole o Kamooinanea, ua hookui ke koa o ka honua me ke koa o kona lae, nolaila, 

 lohe ole i ka leo kahea o ka moopuna o Aukelenuiaiku. Ia wa ku ae la o Aukelenui- 

 aiku a hehi iho la me kona ikaika loa i luna o ke koa e pili ana i ka honua a me 

 ka lae o kona kupunawahine, a haihai iho la, a waiho wale ke kino o ke kupunawahine 

 o Kamooinanea. 



